Diari Oficial de la Generalitat Valenciana


Sumari del DOGV 6031, del 09-06-2009 (2009/6572)

RESOLUCIÓ de 23 de març de 2009, de la Direcció General per al Canvi Climàtic, per la qual es modifica l'autorització ambiental integrada atorgada a l'empresa Perchados Textiles, SA, per a una indústria d'acabaments tèxtils en el terme municipal d'Agullent.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6031

Data del DOGV
:   09-06-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/6572


Data del document
:   23-03-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Anàlisi jurídica

 Descriptors 

:   * Agullent
    * empresa privada
    * indústria tèxtil

RESOLUCIÓ de 23 de març de 2009, de la Direcció General per al Canvi Climàtic, per la qual es modifica l'autorització ambiental integrada atorgada a l'empresa Perchados Textiles, SA, per a una indústria d'acabaments tèxtils en el terme municipal d'Agullent. [2009/6572]  
Vist l'expedient 347/06 IPPC, instruït a instància de l'empresa Perchados Textiles, SA, s'emet aquesta resolució de conformitat amb els següents  
Antecedents de fet  
Primer. Amb data 29 d'octubre de 2008 el director general per al Canvi Climàtic va dictar una resolució per la qual es concedia l'autorització ambiental integrada a Perchados Textiles, SA, amb el número 333-08/AAI/CV, per a les seues instal·lacions d'acabaments tèxtils, dutes a terme en l'establiment situat al polígon industrial Casa Felisio, s/n, d'Agullent (València).  
Segon. Amb data 3 de desembre de 2008 es va rebre un informe del Servei de Protecció de l'Ambient Atmosfèric de la Conselleria de Medi Ambient, Aigua, Urbanisme i Habitatge, en el qual es comunicava que la instal·lació estava afectada pel Reial decret 117/2003, de 31 de gener, sobre limitació de compostos orgànics volàtils deguts a l'ús de dissolvents en determinades activitats, pel fet de realitzar l'activitat de l'epígraf 2.d de l'annex I d'aquest reial decret: «Activitats de recobriment sobre tèxtils», amb un consum anual de dissolvents superior a cinc tones. Per tant, havia de complir els límits d'emissió que estableix l'annex II.A del Reial decret 117/2003.  
A més, d'acord amb la documentació aportada per l'empresa, en la instal·lació s'utilitza diclorotolué, que, a causa del seu contingut en compostos orgànics volàtils classificats com a carcinògens, mutagènics i tòxics per a la reproducció, tenen assignada alguna de les frases de risc indicades en l'article 5 del Reial decret 117/2003; per tant, s'han de complir els valors límit d'emissió i la resta de disposicions que estableix l'article 5.  
Si en la instal·lació s'utilitza alguna altra substància o preparat que tinga assignada alguna de les esmentades frases de risc, s'haurà d'actuar en el mateix sentit, i substituir aquestes substàncies en la mesura que siga possible per altres de menys nocives.  
També s'informa de l'obligació de substituir les substàncies o preparats que tinguen assignada alguna de les esmentades frases de risc i de l'obligació de remetre a la Direcció General per al Canvi Climàtic el pla de gestió de dissolvents de l'any precedent, assegurant-ne la traçabilitat per mitjà de factures de compres de dissolvents, albarans del gestor, resultats analítics o altres.  
Tercer. Amb data 26 de febrer de 2009 es va notificar el tràmit d'audiència a l'interessat, sense que s'hi presentaren al·legacions.  
Fonaments de dret  
Primer. D'acord amb l'article 59 de la Llei 2/2006, de 5 de maig, de prevenció de la contaminació i qualitat ambiental, desplegada pel Decret 127/2006, de 15 de setembre, l'autorització ambiental integrada podrà ser modificada d'ofici quan l'òrgan que haja concedit l'autorització considere que hi ha circumstàncies que justifiquen la revisió o modificació del pronunciament recaigut en el tràmit d'avaluació ambiental.   
Segon. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 26 del Decret 92/2007, de 6 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, correspon a la Direcció General per al Canvi Climàtic exercir les competències en matèria d'intervenció administrativa ambiental d'activitats.  
  
  
En vista d'aquests antecedents, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, fent ús de les atribucions que tinc assignades, resolc:  
Primer  
Modificar la Resolució de 29 d'octubre de 2008 per la qual es concedeix l'autorització ambiental integrada a l'empresa Perchados Textiles, SA, en els aspectes següents:  
1. Emissions atmosfèriques  
1.1. Valors límit d'emissió  
Els focus que es descriuen en la documentació presentada, i que per tant s'autoritzen, s'inclouen en la taula següent, on s'indiquen els contaminants que cal mesurar en cadascun:  
Si es du a terme algun procés que puga produir l'emissió de partícules, aquest paràmetre també s'ha de mesurar.  
Els valors límit d'emissió que cal complir són els següents:  
Contaminants Límits d'emissió  
Partícules 30 mg/Nm³  
CO 625 mg/Nm³  
NOx (expressats com a NO2) 1000 mg/Nm³  
SO2 200 mg/Nm³  
Opacitat (escala de Bacharach) 2  
Pel que fa als focus que emeten compostos orgànics volàtils, han de complir els valors límit següents:  
Respecte a l'ús de substàncies o preparats que, a causa del seu contingut en compostos orgànics volàtils classificats com a carcinògens, mutagènics o tòxics per a la reproducció, tenen assignada alguna de les frases de risc indicades en l'article 5 del Reial decret 117/2003, s'han de complir els valors límit d'emissió i la resta de disposicions que estableix aquest article. No obstant això, aquestes substàncies o preparats han de ser substituïts, en la mesura que siga possible, per altres de menys nocius. A aquests efectes, quan s'haja demostrat que hi ha alternatives de substitució, aquestes es duran a terme al més aviat possible.  
En el cas que hi haja emissions d'altres substàncies contaminants diferents de les anteriors, els nivells d'immissió de contaminants en l'exterior de l'activitat no hauran de sobrepassar la trentena part dels límits ambientals d'exposició professional per a agents químics més recentment publicats per l'Institut Nacional de Seguretat i Higiene en el Treball.  
1.2. Control de les emissions  
Per al cas de les instal·lacions afectades pel Reial decret 117/2003, el titular de la instal·lació ha de remetre a la Direcció General per al Canvi Climàtic abans del 28 de febrer de cada any el pla de gestió de dissolvents de l'any precedent per a comprovar el compliment dels valors límits d'emissió, i sempre que l'òrgan competent ho sol·licite. S'ha d'assegurar la traçabilitat dels valors aportats de cadascun dels corrents implicats en el pla de gestió de dissolvents, els quals, si s'escau, han d'estar avalats per les corresponents factures de compres de dissolvents, mesuraments d'emissions en focus canalitzats, albarans del gestor, resultats analítics o altres.  
La periodicitat de mesurament per part d'una ECMCA per a la resta dels focus d'emissió a l'atmosfera és la següent:  
Cabal Periodicitat  
Q > 30.000 Nm³/h Anual  
10.000 Nm³/h > Q > 30.000 Nm³/h Biennal  
Q < 10.000 Nm³/h Triennal  
Les condicions de presa de mostres i expressió de resultats són les següents:  
a) Punts de presa de mostres: els focus canalitzats han de tenir la situació, la disposició, la dimensió i els accessos corresponents d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i la distribució dels focus emissors a l'atmosfera han de garantir una dispersió correcta dels contaminants emesos. Més concretament, la seua alçària no sols ha de complir el que estableix l'Ordre de 18 d'octubre de 1976, sinó que es recomana que siga tal que, en una distància equivalent a deu vegades l'alçària del punt d'emissió d'un focus, no hi haja altres estructures d'alçària superior a la del mateix focus menys dos metres, que produïsquen un apantallament que dificulte la dispersió i justifique tècnicament la influència de l'efecte down-wash (turbulència o rebuf).  
b) Preferiblement, la temperatura dels gasos en el punt de mostratge ha de ser inferior a 200 °C.  
c) Els mesuraments s'han de fer en condicions normals de funcionament de les instal·lacions, registrant els paràmetres que les determinen, i han de cobrir totes les tipologies o grups de productes diferents que es fabriquen en cada instal·lació.  
Les concentracions mesurades han d'estar referides sempre a condicions normals de pressió i temperatura (101,3 kPa i 273,16 K) per als gasos de combustió en base seca i un contingut d'oxigen del 15% de O2.  
Contra aquesta resolució, que no posa fi a la via administrativa, s'hi podrà presentar un recurs d'alçada davant la Secretaria Autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 23 de març de 2009.- El director general per al Canvi Climàtic: Jorge Lamparero Lázaro.